Avstraliya termasining 36 yoshli yulduzi Tim Kexill yangi klubidagi ilk o‘yinda 40 metrdan gol urdi (video)

Avstraliya terma jamoasi a’zosi, yaqindagina mamlakatning “Melburn Siti” futbol klubi bilan shartnoma imzolagan Tim Kexill yangi jamoasidagi debyut o‘yinida ajoyib gol muallifiga aylandi, deb xabar berdi “Championat.asia”.

O‘z vaqtida Angliyaning “Everton” klubi sharafini himoya qilgan Tim, 2012—2015-yilgi mavsumni AQShning “Nyu-York Red Bull” klubi safida o‘tkazdi. Keyinroq esa Xitoyning “Shanxay Shenxua”, “Xachjou Grintaun” jamoalarida to‘p surdi. 2016-yilgi mavsumga kelibgina u vatani Avstraliyaga qaytdi va “Melburn Siti” safiga qo‘shildi.

2004-yildan buyon Avstraliya termasi sharafini himoya qiladigan Kexill 89 ta o‘yin o‘tkazib, 47 ta gol urishga muvaffaq bo‘lgan.